கேள்வி: கான் அகாதமி - வரலாறு பற்றி தகவல் சொல்.
பதில்: கான் அகாதமி 2004-ம் ஆண்டு சால் கான் என்பவரால் தொடங்கப்பட்டது. யூடியூப் வாயிலாக அவருடைய காணொளிகளை பதிவு செய்தார். அதன் பிறகு, சுமூத்ட்ரா என்னும் வரைகலை மென்பொருள் வாயிலாகவும், தற்போது ஆர்ட்ரேஜ் வாயிலாகவும் பதிவேற்றுகிறார். இந்நிறுவனத்திற்கு கிடைத்த ஆதரவின் காரணமாக 2009-ம் ஆண்டு தனது பணியிலிருந்து விலகி, முழுவதுமாக கான் அகாதமியில் கவணம் செலுத்தினார். செப்டம்பர் 15, 2014-ம் நாளில் கான் லேப் பள்ளியை (Khan Lab School), மவுண்டன் வியூ, கலிபோர்னியாவில் துவங்கினார்.
கேள்வி: கான் அகாதமி - வருவாய் பற்றி தகவல் சொல்.
பதில்: கான் அகாதமி இலாப நோக்கற்ற அமைப்பு ஆகும், நன்கொடை மட்டுமே பெற்று நடக்கும் அமைப்பாகும். 2010-ம் ஆண்டு, கூகுள் $2 மில்லியன் கொடையாக வழங்கியது. 2013-ம் ஆண்டு, கார்லொசு சிலிம் இசுப்பானிய மொழியில் காணொளிகளை வெளியிடுவதற்கு நன்கொடை அளித்தார். 2015-ம் ஆண்டு, ஏடி&டி நிறுவனம் $2.25 மில்லியன் கொடையை கைப்பேசி செயலி உருவாக்குவதற்காக வழங்கியது. அமெரிக்க வருவாய்த்துறை அறிக்கையின் படி, சல்மான் கான் ஆண்டிற்கு $350,000 தொகையை 2011 முதல் வாங்கியுள்ளார். 2015-ம் ஆண்டு இது $556,000 ஆக உயர்த்தப்பட்டுள்ளது. 2013-ம் ஆண்டு, தலைவரும், முதன்மை இயக்குநராகவும் உள்ள சாந்தனு சின்கா $375,000 பெற்றுள்ளார்.
கேள்வி: கான் அகாதமி - உள்ளடக்கம் பற்றி நீங்கள் என்ன அறிந்துள்ளீர்கள்?
பதில்: கான் அகாதமி இணையத்தளம் ஒவ்வொருவருக்கும் தனித்தனமையுடன் யூடியூப் வலைதளத்திலுள்ள காணொளியை வழங்குகிறது. இணையத்தளம் வாயிலாக பயிற்சிகள், இன்னபிற தகவல்களையும் அறியவும், பயிற்றுக் கருவிகளையும் உள்ளடக்கியுள்ளது. இதைக் கைபேசிச் செயலி வாயிலாகவும் பார்க்க இயலும். இது பள்ளிக்கல்வி மதிப்பீட்டுத் தேர்வு உள்ளிட்ட பிற தேர்வுகளுக்கும் பயிற்சி அளிக்கின்றது.
கேள்வி: கான் அகாதமி - வரவேற்பு பற்றி விளக்கவும்.
பதில்: கான் அகாதமி இந்தியாவிலும் பிறநாடுகளிலும் வரவேற்பு பெற்றுள்ளது: * பில் கேட்ஸ் ஆசுபென் ஐடியாசு விழாவில் கான் அகாதமி குறித்து பேசினார். * 2010-ம் ஆண்டு, கூகுள் $2 மில்லியன் கொடை வழங்கியது. * 2011-ம் ஆண்டு, அயர்லாந்தைச் சார்ந்த ஓ சுல்லிவன் நிறுவனம் $5 மில்லியன் கொடை வழங்கியது.
கேள்வி: கான் அகாதமி - பன்னாட்டு அறிமுகம் பற்றி தகவல் சொல்.
பதில்: கான் அகாதமியானது சுமார் 1 பில்லியன் பாடங்களை உலகமுழுவதும் வழங்கியுள்ளது. ஒரு மாதத்தில் சுமார் 40 மில்லியன் மாணவர்களும், 2 மில்லியன் ஆசிரியர்களும் கான் அகாதமியை பயன்படுத்துகின்றனர். Khan Academy Türkçe|accessdate=2017-03-06}} தற்போது, கான் அகாதமியின் உள்ளடக்கம் 36 மொழிகளில் தன்னார்வலர்களாலும் பன்னாட்டு கூட்டமைப்புகளாலும் மொழிபெயர்க்கப்பட்டுள்ளது. கான் அகாதமியின் முழக்கம்: "உங்களுக்குத் தெரியவேண்டிய ஒன்றே ஒன்று: நீங்கள் எதை வேண்டுமானாலும் கற்றுக்கொள்ளலாம். ("You only have to know one thing: you can learn anything").